Іх патрабаваньні сфармуляваныя ў 9 пунктах. Першым пунктам яны запатрабавалі "тэрмінова перагледзець вынікі судовага працэсу супроць журналістаў Міколы Маркевіча ды Паўла Мажэйкі й спыніць усе іншыя палітычна матываваныя працэсы супроць незалежных СМІ ў Беларусі". Акрамя таго, эўрапейцы заклікалі беларускія ўлады адмяніць забарону на публікацыю няўгодных аўтараў, размарозіць банкаўскія рахункі недзяржаўных газэтаў, даць роўныя магчымасьці дзяржаўнай і недзяржаўнай прэсе.